./data/phi1254/phi001/phi1254.phi001.perseus-lat2.xml
Hoc enim quis homo sit ostendere est, non quid homo sit dicere  Sed si, inquam, peterem ut ipsum illud quod homo est definires, tu profecto mihi diceres hominem esse animal mortale, rationis et scientiae capiens, vel quo alio modo diceres, ut eum a ceteris omnibus separares  Proinde igitur nunc te rogo ut quid sit penus dicas, non ut aliquid ex penu nomines